OpenLLM-France/wikimedia huggingface dataset:
# Llengües de Catalunya

Hi ha tres llengües amb estatus oficial a Catalunya: el català, el castellà (oficial a tot l'estat Espanyol) i l'aranès (un dialecte de l'occità parlat a la Vall d'Aran). Tot i que l'Estatut d'Autonomia no reconeix la llengua de signes catalana com a oficial de Catalunya, sí que estableix la garantia d'ús.
El català ha gaudit d'estatus especial des de l'aprovació de l'Estatut d'Autonomia de Catalunya de 1979, que el declara la llengua pròpia de Catalunya. El castellà havia estat l'única llengua oficial durant la majoria del període comprès entre el segle xviii i el 1975.

## Referències

* ↑ Statute of Autonomy of Catalonia (2006) Arxivat 2013-08-26 a Wayback Machine., Article 50, paragraph 6. Retrieved 2012-08-24. "The public authorities shall guarantee the use of Catalan sign language and conditions of equality for deaf people who chooses to use this language, which shall be the subject of education, protection and respect."
* ↑ Arxivat 28 May 2008$^{[Datemismatch]}$ a Wayback Machine.
# Mon coeur s'ouvre à ta voix

Mon coeur s'ouvre à ta voix (El meu cor s'obre a la teva veu) és una ària, per a mezzosoprano dramàtica, de la popular òpera Samson et Dalila de Camille Saint-Saëns. La canta Dalila a l'Acte II, quan tracta de seduir Samsó per tal que li reveli el secret del seu poder. En la versió actual de l'òpera, Dalila respon a les paraules de Samsó: Dalila! Dalila! Je t'aime!, que repeteix entre el primer i el segon vers de l'ària.

## Lletra de l'ària

| Mon cœur s'ouvre à ta voix, Comme s'ouvrent les fleurs Aux baisers de l'aurore ! Mais, ô mon bien-aimé, Pour mieux sécher mes pleurs, Que ta voix parle encore ! Dis-moi qu’à Dalila Tu reviens pour jamais, Redis à ma tendresse Les serments d'autrefois, Ces serments que j’aimais ! Ah! réponds à ma tendresse ! Verse-moi, verse-moi l'ivresse ! Ainsi qu’on voit des blés Les épis onduler Sous la brise légère, Ainsi frémit mon cœur, Prêt à se consoler, À ta voix qui m’est chère ! La flèche est moins rapide A porter le trépas, Que ne l'est ton amante A voler dans tes bras ! Ah ! réponds à ma tendresse ! Verse-moi, verse-moi l'ivresse ! | El meu cor s'obre a la teva veu, com s'obren les flors als petons de l'albada! Però, oh estimat meu, per assecar millor les meves llàgrimes, que la teva veu segueixi parlant! Digues que a Dalila retornes per sempre, Torna a dir a la meva tendresa les promeses d'altres temps, els juraments que estimava! Ah! respon a la meva tendresa! Inunda’m, aboca sobre meu l'embriaguesa! Tal com es veuen onejar les espigues del blat sota la brisa lleugera, així tremola el meu cor, a punt per a esser consolat, per la teva veu tan estimada! Es menys ràpida la fletxa per dur la mort, Que la teva estimada Per volar cap els teus braços! Ah! respon a la meva tendresa! Inunda’m, aboca sobre meu l'embriaguesa! |

## Referències

* ↑ Freeman, John W. Sinopsi: Samson et Dalila, Metropolitan Opera.

## Enllaços externs

* Audio file: Mon coeur s'ouvre a ta voix cantada per Louise Homer. Enregistrat l'11 d'octubre de 1909.
* Llibret complet de l'òpera Arxivat 2009-07-08 a Wayback Machine.
# Gliadeni

Gliadeni (en rus: Глядены) és un poble de l'óblast de Sverdlovsk, a Rússia, segons el cens del 2010 tenia 191 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Tirà becut septentrional

El tirà becut septentrional (Oncostoma cinereigulare) és un ocell de la família dels tirànids (Tyrannidae).

## Hàbitat i distribució

Viu als clars del bosc, sotabosc i zones amb matolls de les terres baixes, des de Mèxic al centre de Veracruz, nord i sud-est d'Oaxaca i Chiapas, cap al sud a la llarga d'ambdues vessants, incloent la Península del Yucatán, fins l'oest de Panamà.

## Referències

* ↑ «Tirà becut septentrional». Cercaterm. TERMCAT, Centre de Terminologia. Rev. 20/10/2022(català)
# Foreign Policy

Foreign Policy (FP) és una publicació nord-americana d'actualitat sobre política internacional i assumptes globals, que té una versió bimensual impresa i una versió en línia. La seu de Foreign Policy està ubicada a Washington DC, i és un mitjà propietat del FP Group (una divisió de Graham Holdings, abans Washington Post Co.), que el va adquirir el 2009 a la Fundació Carnegie per la Pau Internacional. Va ser fundada per Samuel P. Huntington i Warren Demian Manshel l'any 1970.

## Referències

* ↑ «The FP Debate: Samuel Huntington's Legacy» (en anglès). Foreign Policy, 05-01-2009 [Consulta: 17 abril 2020].
# Lailly-en-Val

Lailly-en-Val és un petit poble francès situat en el departament del Loiret en el cantó de Beaugency.

## Geografia

Lailly-en-Val està situat a la riba esquerra del riu Loira entre Dry i Saint-Laurent-Nouan. És una mica especial perquè està entre el límit de la Vall del Loira i la "Sologne". Forma part del patrimoni mundial de la UNESCO.

## Història i vida del poble

Malgrat ser un poble molt petit, Lailly-en-Val té uns quants barris : (cinc en total) la creu blanca "La croix blanche" en francès, les tres xemeneies "Les trois cheminées" en francès (el nom li ve d'una casa que té tres xemeneies), Maulnes, Monçay, la Bargoudière. El seu alcalde és l'Yves Fichou.
Monçay és el barri amb més historia.Era propietat d'un baró important. El poble també es caracteritza amb els seus petits castells com :Les Gaschetières, construït en el segle xii i un dels castells de maons més bonic de la regió, Fonpertuis, construït al segle xv per Constant II, senyor de Lailly-en-Val; Les Bordes, construït en 1800, l'escriptor Eugène Sue hi va viure de 1843 a 1849, malauradament el castell ha estat destruït per fer hi un camp de golf.

## Enllaços externs

* Història de Lailly-en-Val Arxivat 2008-11-28 a Wayback Machine. (traduït del francès)
* Situació de Lailly-en-Val Arxivat 2008-12-30 a Wayback Machine.
# Dušan Slobodník

Dušan Slobodník (11 d'abril de 1927, Pezinok – 13 de desembre de 2001, Bratislava) fou un teòric literari, traductor, i home polític eslovac. Fou Ministre de Cultura d'Eslovàquia entre 1992 i 1994, en el primer govern de Vladimír Mečiar. Per la ultradreta radical eslovaca, Slobodník és recordat com a "sinòmim de la lluita dels eslovacs contra l'expansió hongaresa".

## Referències

* ↑ http://www.osobnosti.sk/index.php?os=zivotopis&ID=453
* ↑ http://www.protiprudu.info/pred_piatimi_rokmi_zomrel.html Arxivat 2010-12-22 a Wayback Machine.
# Kuehneoteri

El kuehneoteri (Kuehneotherium praecursoris) és una espècie de mamaliaforme extint que visqué entre el Triàsic superior i el Juràssic inferior. Se n'han trobat restes fòssils a Groenlàndia, el Regne Unit, França i Luxemburg. Les troballes consisteixen en una molar superior, nou altres dents i quatre fragments dentals. Es caracteritzava per tenir les cúspides de les molars amb un patró de triangle invertit.

## Referències

* ↑ Kermack, D. M.; Kermack, K. A.; Mussett, F. «The Welsh pantothere Kuehneotherium praecursoris». Journal of the Linnean Society of London, Zoology, 47, 312, 1968, pàg. 407-423. DOI: 10.1111/j.1096-3642.1968.tb00519.x.
# Michelle González Salgado

Michelle González (Ciutat de Mèxic, 3 d'abril de 1992) és una actriu mexicana resident a Los Angeles i amb àmplia experiència en la televisió mexicana en telenovel·les, amb aparicions en sèries com Gotita de Amor (1998), La Candidata (2016-2017) o La Rosa de Guadalupe. Habitualment fa el paper d'antagonista.

## Referències

* ↑ Valzania, Sergio. «La lucha de Michelle González contra los estereotipos en la televisión mexicana» (en castellà). El Comercio, 10-07-2022. [Consulta: 21 gener 2024].
* ↑ «Michelle González vuelve al papel de villana en Golpe de suerte» (en castellà). El Sol de Mexico, 17-07-2023. [Consulta: 21 gener 2024].
# Gran Premi de Portugal (ciclisme)

El Gran Premi de Portugal va ser una competició ciclista per etapes portuguesa. La cursa formava part de l'UCI Europa Tour i de la Copa de les Nacions UCI sub-23, ja que estava reservada a ciclistes menors de 23 anys.

## Palmarès

| Any | Vencedor | Segon | Tercer |
| 2007 | Vitor Rodrigues | Tiago Machado | Gašper Švab |
| 2008 | Vitor Rodrigues | Anthony Roux | Rein Taaramäe |
| 2009 | Sergio Henao | Ricardo Vilela | Rasmus Guldhammer |
| 2010 | Tom Dumoulin | Nélson Oliveira | Gregory Brenes |

## Referències

* ↑ «Grand Prix du Portugal (Por) - Cat.2.2». [Consulta: 30 octubre 2023].

## Enllaços externs

* Palmarès a cqranking.com
# Tossal de la Mallola

El Tossal de la Mallola és una muntanya de 632 metres que es troba al municipi de la Ribera d'Ondara, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Landshövdingens döttrar

Landshövdingens döttrar (en suec Les filles del governador) és una pel·lícula muda en blanc i negre sueca de 1915 dirigida per Victor Sjöström. La pel·lícula està basada en les novel·les Landshövdings dotter i Daniela Hertz de Marika Stiernstedt i fou protagonitzada per Alfred Lundberg, Jenny Tschernichin-Larsson i Lili Bech.

## Argument

La pel·lícula gira al voltant del governador Salta i les seves filles Elvina i Daniela, on la primera és legítima i la segona no, cosa que la seva esposa desconeix. Les dues germanes finalment es reuneixen.

## Llista de repartiment

* Alfred Lundberg – Salta, governador
* Jenny Tschernichen-Larsson – dona de Salta
* Lili Bech - Elvine, filla de Salta/Daniela, germanastra d'Elvine
* Margit Sjöblom – mare de Daniela
* Richard Lund - Henrik Pasch, tinent
* John Ekman – Douglas Christmas
* Knut Schärlund – Peter Karell, notari públic
* Nils Elffors – músic de restaurant
* Stina Berg - hoste de la pensió

## Producció

El rodatge es va fer a l'interior de l'estudi del Swedish Biografteatern a Lidingö, a Rosenbad i a l'orfebreria de C G Hallberg a la cantonada Drottninggatan-Fredsgatan i externament a Estocolm a les adreces Strandvägen 19-21 i 25, Brännkyrkagatan, Baldersgatan 7 i l'entrada del Restaurant Rosenbad. La pel·lícula es va rodar en dues rondes, la primera 6-20 de març i la segona 11-19 d'abril. Es va estrenar el 25 d'agost al cinema Biorama de Malmö.
La pel·lícula va rebre crítiques majoritàriament positives, però poc compromeses. No es conserva ni el seu manuscrit.

## Referències

* 1 2 3 4 «Landshövdingens döttrar». Svensk Filmdatabas, 01-07-2013.
# Edna (Kansas)

Edna és una població dels Estats Units a l'estat de Kansas. Segons el cens del 2000 tenia 423 habitants.

## Demografia

Segons el cens del 2000, Edna tenia 423 habitants, 191 habitatges, i 123 famílies. La densitat de població era de 408,3 habitants/km².
Dels 191 habitatges en un 28,8% hi vivien nens de menys de 18 anys, en un 47,6% hi vivien parelles casades, en un 13,1% dones solteres, i en un 35,6% no eren unitats familiars. En el 34% dels habitatges hi vivien persones soles el 25,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,79.
Per edats la població es repartia de la següent manera: un 27,9% tenia menys de 18 anys, un 4% entre 18 i 24, un 23,4% entre 25 i 44, un 21,7% de 45 a 60 i un 22,9% 65 anys o més.
L'edat mediana era de 42 anys. Per cada 100 dones de 18 o més anys hi havia 77,3 homes.
La renda mediana per habitatge era de 27.250 $ i la renda mediana per família de 34.205 $. Els homes tenien una renda mediana de 28.438 $ mentre que les dones 21.563 $. La renda per capita de la població era de 18.694 $. Entorn de l'1,7% de les famílies i el 6,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Edna». American Fact Finder. Oficina del Cens dels Estats Units, 12-01-2010.
# Leptolalax dringi

Leptolalax dringi és una espècie d'amfibi que viu a Indonèsia, Malàisia i, possiblement també, a Brunei.
Està amenaçada d'extinció per la pèrdua del seu hàbitat natural.

## Referències

* Inger, R., Das, I., Stuebing, R., Lakim, M. & Yambun, P. 2004. Leptolalax dringi. Llista Vermella d'Espècies Amenaçades de la UICN 2006. Consulta: 7 d'abril del 2008.
# Kurds hakkaris

Els kurds hakkari són una tribu kurda que des de molt antigament habita les comarques de muntanya al sud i est del llac Van, coneguda pels àrabs com a hakkariyya pel nom del poble, que també va donar nom al vilayat o Província de Hakkâri i de la seva capital Çölemerik, a Turquia.
L'emir dels kurds hakkari reclamava ascendència abbàssida. El primer emir esmentat és Izz al-Din Shir (probablement Yezdan-Shir) que el 1387 va resistir a Tamerlà a la fortalesa de Van. Sota els aq qoyunlu, els dumbulis de la Djazira es van apoderar de Hakkari, però al cap d'un temps els cristians de Diz vana anar a Egipte a buscar a un descendent de la nissaga d'Izz al-Din, anomenat Asad al-Din Zarring-Čang (braç d'or) i la dinastia va aconseguir recuperar el principat; la dinastia va ser coneguda com a Shambo.
En temps del safàvida Ismail I els prínceps residien a la fortalesa de Bay (a Shamdinan) i un membre de la nissaga governava a Wostan (al sud-oest de Van), però el territori de Kawash a l'oest de Wostan, era disputat entre hakkaris i ruzakis; al nord el domini dels hakkaris s'estenia fins a l'Albak.
Els kurds hakkari van passar a sobirania otomana a la campanya de l'hivern del 1515 al 1516 i el territori fou considerat un sandjak del wilayat de Van, però gaudint, del privilegi que el sobirà local kurd era reconegut sandjakbegi hereditari, i la sobirania otomana fou força nominal fins al segle xix. Després de la revolta de Badrkhan de Bokhtan, el darrer emir Nur Allah Beg fou destituït pels otomans el 1845.

## Bibliografia

* Enciclopèdia de l'Islam, V, 462
* Vital Cuinet. La Turquia d'Asie, 1891, disponible en línia
# Monolene helenensis

Monolene helenensis és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 20,8 cm de llargària total.

## Distribució geogràfica

Es troba a les costes del nord de Santa Helena.

## Referències

* ↑ The Taxonomicon (anglès)
* 1 2 FishBase (anglès)
# Tit Cesi

Tit Cesi (en llatí Titus Caesius) va ser un jurista, un dels deixebles de Servi Sulpici Lemònia Ruf, l'amic de Ciceró.
Pomponi el menciona en una relació dels deu deixebles de Sulpici: Alfè Var, Aule Ofili, Tit Cesi, Aufidi Tusca, Aufidi Namusa, Flavi Prisc, Ateu Pacuvi, Quint Antisti Labeó, Cinna, i Publici Gel·li. Tots aquestos deixebles van escriure alguna obra i potser una obra col·lectiva, sembla que dirigits per Aufidi Namusa. Tit Cesi no és mencionat expressament a la Digesta.

## Referències

* ↑ [https://quod.lib.umich.edu/m/moa/acl3129.0001.001/572?rgn=full+text;view=image;q1=CaesiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 557-558. ]
# Laigneville

Laigneville és un municipi francès, situat al departament de l'Oise i a la regió dels Alts de França. L'any 1999 tenia 3.789 habitants.

## Situació

Laigneville es troba a la part meridional de l'Oise, una mica al nord de localitats con Nogent-sur-Oise o Creil.

## Administració

Laigneville forma part del cantó de Liancourt, que al seu torn forma part de l'arrondissement de Clermont. L'alcalde de la ciutat és Jean-Marie Delaporte (2001-2008).

## Història

Laigneville comença com un petit poblet del segle vi o vii centrat en l'església de Sant Rémi. Avui en dia, l'únic cementiri de la localitat voreja aquesta església del segle xi.
Laigneville també era coneguda per les seves imposants pedreres de guix, abandonades avui en dia, els vestigis de les quals serveixen per als que conreen xampinyons de París. Entre els edificis que foren construïts amb aquest material destaquen la Manufacture Royale de Beauvais, el castell de Fitz-James o la Gare du Nord.

## Llocs d'interès

* L'església de Saint-Rémi
* La capitania dels Templaris

## Vegeu també

* Llista de municipis de l'Oise
# El Castellet (Formentor)

El Castellet és un illot situat a l'extrem sud de Cala Murta, al Cap de Formentor (no confondre amb Cala Murta al municipi de Manacor), municipi de Pollença. Es tracta d'un illot de dimensions reduïdes, rocós i molt prominent, amb vegetació de pins al punt més alt.

## Referències

* ↑ Caps del Nord. 2014 - 2015. Editorial Alpina (Carpeta Alpina). ISBN 978-84-8090-517-6.

## Enllaços externs

* Visor de mapes ideib Arxivat 2014-06-22 a Wayback Machine.
# Klaus Augenthaler

Klaus "Auge" Augenthaler (Fürstenzell, Baviera, el 26 de setembre) és un ex jugador de futbol alemany i ara entrenador

## Referències

* ↑ «Klaus "Auge" Augenthaler» (en alemany). fussballdaten.de. [Consulta: 6 març 2010].
# Tit Betuci Barrus

Tit Betuci Barrus (llatí: Titus Betucius Barrus) va ser un orador romà nascut a Asculum, un poble del Picè, a la primera meitat del segle i aC.
Segons el gran orador Ciceró, era el més eloqüent de tots els oradors de fora de la ciutat de Roma. En temps de Ciceró existien alguns dels seus discursos fets a Asculum, i un, que es va llegir a Roma, contra Quint Servili Cepió que va morir l'any 90 aC durant la guerra social.

## Referències

* ↑ [https://quod.lib.umich.edu/m/moa/acl3129.0001.001/479?rgn=full+text;view=image;q1=BarrusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 464. ]
# Leptocypris modestus

Leptocypris modestus és una espècie de peix cipriniforme de la família dels ciprínids.

## Morfologia

Els mascles poden assolir els 11 cm de longitud total.

## Distribució geogràfica

Es troba al riu Congo.

## Referències

* 1 2 FishBase (anglès)
* ↑ Lévêque, C. i J. Daget 1984 Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Les Valls

«Les Valls» té aquests significats:
* Les Valls de Segó, comarca històrica del País Valencià, integrada en la comarca del Camp de Morvedre
* Mancomunitat de les Valls, mancomunitat de municipis del nord-est de la comarca valenciana del Camp de Morvedre
* Valls de la Marina Alta, consorci turístic valencià dona al conjunt de valls de l'interior de la Marina Alta
* Estació de les Valls, estació de la línia C-6 de la xarxa de Rodalies Renfe de València
# Kootenai

«Kutenai, kootenay o kootenai» té aquests significats:
* Kutenai, llengua aïllada parlada pels kutenais
* Kutenai, relatiu o pertanyent als kutenais, nació ameríndia que parlava una llengua aïllada del grup kitunahan o potser wakash de les llengües ameríndies
* Kootenai (ciutat d'Idaho), ciutat al comtat de Bonner, Idaho
* Comtat de Kootenai, comtat a l'extrem nord-oest de l'estat nord-americà d'Idaho
* Lower Kootenay, primera nació basada en la regió d'East Kootenay de la Colúmbia Britànica.
* Riu Kootenay, riu que travessa la Colúmbia Britànica, al Canadà, i el nord de Montana i Idaho als Estats Units
* Tribu Kootenai d'Idaho, tribu reconeguda federalment dels baixos kutenais
* Tribus Confederades Salish i Kootenai, tribu reconeguda federalment de la nació flathead
# Morristown (Tennessee)

Morristown és una població dels Estats Units a l'estat de Tennessee. Segons el cens del 2006 tenia 24.965 habitants.

## Demografia

Segons el cens del 2000, Morristown tenia 24.965 habitants, 10.270 habitatges, i 6.531 famílies. La densitat de població era de 461,2 habitants/km².
Dels 10.270 habitatges en un 27,7% hi vivien nens de menys de 18 anys, en un 44,2% hi vivien parelles casades, en un 14,7% dones solteres, i en un 36,4% no eren unitats familiars. En el 31,7% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,6% tenia menys de 18 anys, un 10,8% entre 18 i 24, un 28,4% entre 25 i 44, un 21,9% de 45 a 60 i un 16,2% 65 anys o més.
L'edat mediana era de 36 anys. Per cada 100 dones de 18 o més anys hi havia 89,2 homes.
La renda mediana per habitatge era de 27.005$ i la renda mediana per família de 33.391$. Els homes tenien una renda mediana de 26.724$ mentre que les dones 20.515$. La renda per capita de la població era de 15.894$. Entorn del 14,6% de les famílies i el 19,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Morristown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Morristown». American Fact Finder. Oficina del Cens dels Estats Units, 12-01-2010.
# Tim Giago

Timothy Giago o Nanwica Kciji (Reserva Pine Ridge, Dakota del Sud, 1934). Escriptor i periodista sioux. Estudià a la Universitat de Nevada i edità el diari Lakota Times. Autor de l'estudi The American indian and the media (1991), Notes from indian country (1984) i The aboriginal sin: reflections on the Holy Rosary Indian Mission School (1978). El 2004 es presentà a les eleccions per al Senat de Dakoa del Sud com a independent tot fent campanya per a curar la diabetis entre el poble sioux.

## Referències

* ↑ Riley, Sam G. Biographical Dictionary of American Newspaper Columnists. Greenwood Publishing Group, 1995, p. 99. ISBN 978-0-313-29192-0.

## Enllaços externs

* Biografia (anglès)
# Frédéric Piquionne

Frédéric Piquionne (nascut el 8 de desembre del 1978) és un futbolista professional francès que juga de davanter al West Han United de la Premier League.
Aquest "Internacional Espoir" jugà prèviament al Golden Star (divisió d'honor a Martinique), al Nîmes Olympique (segona divisió, 2000-2001) i al Rennes (primera divisió, 2001-2004). Ha jugat 138 partits a primera divisió i marcat 33 gols.

## Carrera de club

Piquionne jugà en els suburbis de París, al Charenton i el Paris FC abans d'anar a jugar a Martinica. Va tornar a França el 2000 per jugar a Nîmes Olympique.
Va estar aviat marcat pel Rennes. El primer partit que va jugar en la primera divisió francesa va ser de 28 juliol de 2001 en el partit Rennes-Auxerre (0-5). En la seva primera temporada a la primera divisió, Piquionne va marcar tres gols en 20 partits. En la seva segona temporada (2002-2003), va marcar 10 gols sota la direcció tècnica de Vahid Halilhodzic. El nou entrenador Laszlo Boloni, va arribar, i la relació entre ells no era bona, ni amb el seu company d'equip Alexander Frei, acabant una temporada 2003-2004 menys que satisfactòria.
# Larousse

«Larousse» té aquests significats:
* Pierre Larousse
* Editorial Larousse, editorial francesa fundada el 1852 Pierre Larousse.
* Enciclopèdia Larousse, obra de referència clàssica de la llengua francesa.